তানজিন তিশা

তানজিন তিশা (জন্ম: ২৩ মে ১৯৯৩) একজন বাংলাদেশী অভিনেত্রী, মডেল এবং টেলিভিশন উপস্থাপিকা। তিনি টেলিভিশন নাটক ও ধারাবাহিকে অভিনয় করেন। ইউ-টার্ন নাটকে অভিনয়ের জন্য তিনি সেরা নবীন অভিনয়শিল্পী বিভাগে মেরিল প্রথম আলো পুরস্কার লাভ করেন। ১৯৯৩ সালের ২৩ মে তানজিন তিশা ঢাকায় জন্মগ্রহণ করেন।[তথ্যসূত্র প্রয়োজন] তার বাবা আবুল কালাম ও মা ছালমা বেগম। পৈত্রিক নিবাস শরীয়তপুর জেলা। মতিঝিল আইডিয়াল গার্লস স্কুল থেকে তিনি মাধ্যমিক পাশ করে সিদ্ধেশ্বরী গার্লস কলেজ থেকে তিনি উচ্চমাধ্যমিক পাশ করেন। ফ্যাশন শুট ও র‍্যাম্প মডেলিংয়ের মাধ্যমে তিশার কর্মজীবন শুরু হয়। তিশা প্রথম মডেল হন অমিতাভ রেজা চৌধুরী পরিচালিত রবির একটি বিজ্ঞাপনে অংশগ্রহণ করার মাধ্যমে। এটি তার ক্যারিয়ারের জন্য একটি গুরুত্বপূর্ণ দিক ছিল। ২০১৫ সালের ১৮ সেপ্টেম্বর তিশা ট্রেসমি ফ্যাশন শোতে র‍্যাম্প মডেলিং করেছিলেন। তিশা ২০১২ সালে ইউটিউবে প্রচারিত রিজভি ওয়াহিদ এবং শুভমিতার গাওয়া চোখেরি পলকে মিউজিক ভিডিওতে অভিনয় করে তারকা খ্যাতি পান। তিশার অভিনীত এই গানটি ব্যপক জনপ্রিয়তা অর্জন করেছিল। তিনি ইমরান মাহমুদুল এর গান বলতে বলতে চলতে চলতে গানটির মিউজিক ভিডিওতে অভিনয় করেছিলেন। যেটি ইউটিউবে জনপ্রিয়তা পেয়েছিল। ২০১৯ সালের ঈদুল আযহায় তাকে ইউ অ্যান্ড মি, ডুডল অব লাভ, ও শিশির বিন্দু টু নাটকে দেখা যায়। কাজল আরেফিন অমির ইউ অ্যান্ড মি ওয়েব নাটকটি ঈদের দিন ইউটিউব চ্যানেল ধ্রুব টিভিতে প্রকাশিত হয়। এতে তিশার বিপরীতে অভিনয় করেন আফরান নিশো। অন্যদিকে, ফিউচারিস্টিক প্রণয়ধর্মী হাস্যরসাত্মক ডুডল অব লাভ নাটকটি ঈদের তৃতীয় দিন এনটিভিতে প্রচারিত হয়। ২০২০ সালের ৪ জানুয়ারি সিএমভি ড্রামা ইউটিউব চ্যানেলে প্রকাশিত হয় তার অভিনীত ওয়েব নাটক ভালোবাসা তুই। এই নাটকটিতে তাকে অপূর্বর বিপরীতে সেলসগার্ল চরিত্রে দেখা যায়। তিশা ছোটবেলা থেকেই নাচ শিখেছিলেন কিন্তু পড়ালেখার জন্য তার পরিবার তা বন্ধ করে দেয়। তবে তিনি বাংলাদেশ ললিতকলা একাডেমি এবং হিন্দোল একাডেমি থেকে টানা চার বছর নাচের প্রশিক্ষণ নিয়েছেন। তিনি এইচএসসি সম্পূর্ণ করেন সিদ্ধেশ্বরী গার্ল হাই স্কুল ও কলেজ থেকে। এখন তিনি চাইছেন একটি স্বনামধন্য বিশ্ববিদ্যালয় থেকে চলচ্চিত্র ও মিডিয়া বিষয়ে পড়ালেখা করতে। তিনি আরও অনেক নাটকে অভিনয় করেন। বাংলাদেশের সংবাদ সংস্থাগুলোর খবর বলছে ব্যক্তিগত সমস্যার কারনে বুধবার ১৫ নভেম্বর ২০২৩ তারিখে ঢাকার শাহজাহানপুরের রাজারবাগে ছোট পর্দার অভিনেত্রী তানজিন তিশা ঘুমের ঔষধ খেয়ে আত্মহত্যা করার চেষ্টা করেন। ঢাকা মেডিকেল থেকে তিশাকে ঢাকার পান্থপথের একটি বেসরকারি হাসপাতালে নেওয়া হয়। সেখানে তিনি চিকিৎসাধীন থাকেন। তাসনুভা তিশা "মেরিল প্রথম আলো তারকা জরিপ পুরস্কার - ২০১৪"। Prothom Alo। এপ্রিল ৩০, ২০১৫।  "প্রেম লাইফ, না সিঙ্গেল লাইফ-জানালেন তানজিন তিশা"। দৈনিক প্রথম আলোর ইউটুব চ্যানেল। ৬ ডিসেম্বর ২০২১। সংগ্রহের তারিখ ১৩ জানুয়ারি ২০২২।  "তানজিন তিশা, মডেল ও অভিনেত্রী"। প্রিয়.কম। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০২০।  "তিশার আলোকচ্ছটা"। NTV Online। সংগ্রহের তারিখ সেপ্টেম্বর ২৮, ২০১৫। [স্থায়ীভাবে অকার্যকর সংযোগ] "'ইমরান আমার বেস্ট ফ্রেন্ড'"। দৈনিক মানবজমিন। আগস্ট ৬, ২০১৫। ৯ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৮, ২০১৫।  "প্রশংসিত আফরান নিশো ও তানজিন তিশা"। দৈনিক যুগান্তর। ২৫ আগস্ট ২০১৯। সংগ্রহের তারিখ ৩০ জানুয়ারি ২০২০।  "'ডুডল অব লাভ'-এ অন্য এক তানজিন তিশা..."। বিবার্তাটোয়েন্টিফোর.কম। ৯ আগস্ট ২০১৯। সংগ্রহের তারিখ ৩০ জানুয়ারি ২০২০।  "সেলসগার্ল তানজিন তিশা, ক্রেতা অপূর্ব!"। চ্যালেন আই অনলাইন। ৬ জানুয়ারি ২০২০। সংগ্রহের তারিখ ৩০ জানুয়ারি ২০২০।  "চলচ্চিত্রের জন্য প্রস্তুত তানজিন তিশা"। দৈনিক ইনকিলাব। ৯ জানুয়ারি ২০১৭। সংগ্রহের তারিখ ৩০ জানুয়ারি ২০২০।  "হাবিবকে রাগ কমাতে বললেন তিশা"। দৈনিক প্রথম আলো। সংগ্রহের তারিখ ২৫ অক্টোবর ২০১৯।  "প্রথমবার গ্রামের মেয়ের চরিত্রে তিশা"। Priyo.com। সেপ্টেম্বর ২১, ২০১৫। অক্টোবর ২৫, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ৯, ২০১৬।  "প্রথম পর্বেই সাড়া ফেলেছে 'হাউস নং ৯৬'"। NTV Online। ৫ ফেব্রুয়ারি ২০২১।  "অনার্সপড়ুয়া শেফালির প্রেমে হাবুডুবু খাচ্ছে তিন বয়সের প্রেমিকেরা"। NTV Online। ৮ মে ২০২১।  "তানজিন তিশার ব্যবসায় ইনভেস্ট করতে চান জোভান"। NTV Online। 81May 2021।  এখানে তারিখের মান পরীক্ষা করুন: |তারিখ= (সাহায্য) মেরিল প্রথম আলো তারকা জরিপ পুরস্কার - ২০১৪। Prothom Alo। ৩০ এপ্রিল ২০১৫। ৯ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০২১।  "আত্মহত্যার চেষ্টা তানজিন তিশার"। দৈনিক প্রতিদিনের বাংলাদেশ। ১৬ নভেম্বর ২০২৩। সংগ্রহের তারিখ ১৬ নভেম্বর ২০২৩।  "তানজিন তিশার আত্মহত্যার চেষ্টা!"। দৈনিক মানবজমিন। ১৬ নভেম্বর ২০২৩। সংগ্রহের তারিখ ১৬ নভেম্বর ২০২৩।  উইকিমিডিয়া কমন্সে তানজিন তিশা সংক্রান্ত মিডিয়া রয়েছে। ইন্টারনেট মুভি ডেটাবেজে তানজিন তিশা  (ইংরেজি) ইন্সটাগ্রামে তানজিন তিশা ফেসবুকে তানজিন তিশা